AlexejDobrolubov/national_council_slovak_2010 huggingface dataset:
4. schôdza NR SR - 1.deň - B. popoludní
Dátum: 2023-11-23
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

192. Ďakujem veľmi pekne. Pán poslanec Migaľ, chcem sa vám veľmi pekne poďakovať, ako ste obhájili vašeho pána ministra, teda našeho pána ministra, naozaj tých argumentov bolo veľmi veľa a skutočne myslím si, že táto obhajoba bola ba priam dokonalou, keď ste poukázali aj na tie všetky neduhy, tie, dovolím si povedať, svinstvá, čo tuná stvárala tá bývalá koalícia. Aby som bol teda, aby som bol teda úprimný, to bola jediná koalícia, čo si pamätám od deväťdesiateho tretieho roku, pre ktorú bol viac policajný prezident ako minister vnútra. Oni dali prednosť policajnému prezidentovi pred ministrovi vnútra, ktorého teda odfajčili zo dňa na deň, a viete, aký bol dôvod, ktorý bol vtedy oficiálne prezentovaný? No museli sme si vybrať, povedala táto koalícia na čele s tými, ktorí jej vládli v tomto rezorte, ale aj s pani prezidentkou, samozrejme. Takže vybrali si pána policajného prezidenta a tak to aj dopadlo. Len preto, že pán minister vnútra chcel šliapať na otlak pánovi policajnému prezidentovi, čo sa, samozrejme, týmto nepáčilo preto, lebo všetkým vyhovoval ten spôsob vládnutia, ktorý robil policajný prezident sťaby minister vnútra už potom. No a ešte jeden veľký fór ste zabudli povedať, keď ako vy ste nehovorili o tom, o tom hroznom šrote, o ktorom hovorila celá tá koalícia vtedy, až na to, že sa stal zázrak a ten šrot zrazu vzlietol a vzlietol do Ukrajiny a je tam možno dodnes. No tak to boli tí, ktorí nám vládli.
3. schôdza NR SR - 2.deň - B. popoludní
Dátum: 2023-11-15
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

8. Ďakujem pekne, ospravedlňujem sa. Vážená pani poslankyňa, s mnohými vecami, napríklad čo ste povedali o RTVS, súhlasím, o tom budem hovoriť ďalej. Čo mi vadilo, ale absolútne mi vadil váš osobný tón, taký ten osobnostne kriticko-subjektívny nepodložený tón voči ministerke, voči premiérovi. Predsa títo ľudia ešte nič nepredložili, žiadny návrh zákona, a vy ich dopredu spochybňujete. To mi teda pripadá z vašej strany neadekvátne a nehodí sa mi to k vám, takáto profesná žiarlivosť, nie som na to u vás zvyknutý, hoci sa teda poznáme už trošku dlhšie. Ja sa vrátim k jednému jedinému bodu, o ktorom ste hovorili, to bola tá RTVS-ka, o ktorej budeme ešte dlho hovoriť určite. Sama ste povedali včera v tej jednej z televízií veľa, s ktorým sa dá súhlasiť. Spojenie RTVS bolo hrubým zásahom do vysielacej štruktúry oboch inštitúcií. Aj rozhlasu, aj televízie. Tie inštitúcie sa do toho teraz z hľadiska svojej štruktúry vysielacej nespamätali, ale čo je najdôležitejšie a čo ste nespomenuli, bolo to, že sa vlastne zničil duálny systém z roku ´95. Ten duálny systém, ktorý bol podmienkou vstupu do Európskej únie, to veľmi dobre viete, a práve ten duálny systém v poslednom období nahrádzali tie alternatívne médiá, ktoré sú pre vás istým spôsobom zase neprijateľné, hoci tie alternatívne médiá ako jediné médiá mali iný názor ako tá tzv. verejnoprávna, dnes štátna televízia a tie ostatné súkromné. Čo sa stalo za ten čas? To ste tiež nepovedali. Vy dnes nerozoznáte verejnoprávnu televíziu od súkromných. To je to najdôležitejšie. Preto ten duálny systém nefunguje. No ja by som bol veľmi rád, keby ste tieto kritické slová, tak ako ste boli kritická voči všetkým, hlavne teda, aby ste si zobrali do úst aj bývalú ministerku Milanovú a toto hodnotenie so... (Prerušenie vystúpenia časomerom.)
39. schôdza NR SR - 14.deň - B. popoludní
Dátum: 2025-09-30
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. No pán kolega Dostál, ja neviem odpovedať na tú otázku, že prečo a dúfam teda, že pán Lučanský vám poskytne odpoveď. Každopádne podľa mňa toto je jeden z tých návrhov, o ktorých som aj ja hovorila dnes v rozprave, a ktorý je proti nášmu členstvu v EÚ jednoducho, pretože ja nechápem, na základe čoho chceme takýmto spôsobom vylúčiť občanov a občianky z teda možnosti výkonu tejto funkcie alebo ako to nazvať, že jednoducho môžu byť, môžu pôsobiť v obecnej polícii, keď môžu voliť a byť volení do orgánom samospráv, ale z tohto ich chceme vylúčiť ako na základe, ja nechápem, že na základe čoho. A taktiež aj tá vaša dôvodová správa je skoro taká prázdna ako obvykle, tak na základe čoho chcete opäť robiť niečo, čo je v rozpore s právom Európskej únie. Ja sa to tiež pýtam a dúfam, že aj tá otázka pána Dostála teda nezanikne, a že sa jej len tak nejak nevyhnete.
39. schôdza NR SR - 14.deň - B. popoludní
Dátum: 2025-09-30
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem za slovo a ďakujem aj kolegom a kolegyni za všetky faktické poznámky. Ja som teda špeciálne zvedavá na hlasovanie strany HLAS musím sa priznať, pretože práve táto strana bola doteraz vždy, či už pri tých krokoch v zahraničnej politike, alebo aj vôbec pri tom vzďaľovaní sa európskym štandardom ticho. A pred časom pociťoval pán predseda strany, Matúš Šutaj Eštok takú potrebu vymedziť sa, alebo teda vzdialiť sa od strany SMER a pripomenul, že práve oni sú tým proeurópskym hlasom, ale ja sa pýtam páni, čo ste doteraz pre to urobili. Nikdy ste nehlasovali proti legislatívnym návrhom, ktoré sú tu jasne v rozpore s právom EÚ. Naposledy a stále sa tu rozprávame iba o tom, že kto môže za to hlasovanie Ústavy, no bude to KDH, bude to OĽANO. HLAS bol kde minulý týždeň v piatok, keď ste odhlasovali Ústavu, ktorá je v rozpore s právom Európskej únie. Keď sa niečo deje na vláde, tak kde sú vaši ministri, ako sa vymedzujú voči všetkým tým invektívam, ktoré idú voči našim európskym partnerom. V čom ste vy proeurópska strana. A ja si myslím, že tu už nestačí byť iba pekný, tu už reálne potrebujeme, aby ste boli hlasní tak, ako je aj názov vašej strany. A keď sa teda chcete pasovať do úlohy tých garantov nášho proeurópskeho smerovania, našej európskej prítomnosti ale aj budúcnosti, tak už prosím prestaňte byť ticho.
39. schôdza NR SR - 14.deň - B. popoludní
Dátum: 2025-09-30
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem pekne za slovo pán predsedajúci. Ja sa priznám, že včera, keď mi kolega Galek poslal pozmeňujúci návrh, nakoľko on je členom hospodárskeho výboru a ja nie, tak som tak dúfala, že v tom pozmeňujúcom návrhu nájdeme napríklad tú definíciu energetickej chudoby, o ktorej si hovoril aj ty Michal. Alebo, že tam nájdeme to, že ako sa bude pomáhať tým najzraniteľnejším v podstate a síce ľuďom, ktorí využívajú tuhé palivo na vykurovanie svojich domácností. No a nakoniec to bol len prílepok ministra obrany Kaliňáka, ktorý sa zabudol asi minulý týždeň a mal ho pripravený teraz a nechcel čakať mesiac do rokovania o rozpočte. Tak ja sa priznám, že mňa toto veľmi sklamalo a keď už je tu takáto spolupráca medzi ministerstvom hospodárstva a ministerstvom obrany, tak ja by som si želala spoluprácu medzi ministerstvom hospodárstva a ministerstvom, práce sociálnych vecí a rodiny a tá spolupráca už mala trvať teda niečo vyše dva roky a myslím si, že to by bol dostatočný čas na prípravu toho skutočne adresného a cieleného riešenia, ktorým je príspevok na úhradu nákladov na bývanie. Žiaľ toto sa nestalo a táto vraj sociálnodemokratická vláda ak si tak stále môže hovoriť aj potom čo schválila v piatok, tak sa rozhodla opäť plošne zadotovať energie pre všetkých a zabudla na tých najzraniteľnejších. To ma skutočne veľmi mrzí.
39. schôdza NR SR - 14.deň - A. dopoludnia
Dátum: 2025-09-30
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. No kolegovia z SaS pán Dostál a pán Viskupičová sa venovali ten adresnosti. Tak ja som si vytiahla, že čo si teda ako si vykladá slovo adresnosť táto koalícia, tak Robert Fico povedal, že teda ide sa poskytovať adresná energopomoc pre 90 % domácností a keby aj z tých zvyšných 10 tam boli nejaké nespravodlivosti, tak by sa to individuálne riešilo. Čiže toto je adresnosť podľa strany SMER. Za stranu HLAS budem citovať pani ministerku. Našou hlavnou prioritou je pomôcť tým zraniteľným skupinám. Jednorodičovské domácnosti, dôchodcovia, zdravotne znevýhodnených. Absolútne kvitujem. Len teda sa stále pýtam, že prečo odtiaľ z týchto najviac zraniteľných skupín vypadáva napríklad štvorčlenná rodina, ktorá vo svojom domčeku vo Zvolenskej Slatine kúry drevom. Aj toto by malo zahŕňať teda alebo tieto rodiny by mala zahŕňať adresná pomoc. A pán, pán predseda SNS Danko raz v jednej relácii uviedol, že budeme pomáhať adresne bohatým aj chudobným. Tak to je zase iná forma adresnosti. Čiže takto si predstavujú títo traja predstavitelia tú, tú adresnosť. Tak potom asi to čo máme na stole a čo sa teda považuje za adresnú, pretože ide na adresu, tak áno v skutočnosti bude pravdepodobne zase len plošne pomáhať absolútne všetkým. A áno, kolega Hargaš, ja s tebou súhlasím, že toto nie je rozhodnutie medzi bielou a čiernou, ale jednoducho za tie dva roky sa dalo nájsť riešenie a pani ministerka ja som ju sledovala pri tvojej faktickej, krútila hlavou, tak ja verím, že nám to vysvetlí, pretože aj predtým sa vyjadrila k zákonu, takže teda čo bolo ťažké na tom, aby sa prišlo jednoducho len s tým jedným papierom, ktorým by si ľudia, ako si hovoril, o to požiadali na svojich samosprávach. Tak ja som na to zvedavá ... (Prerušenie vystúpenia časomerom.)
39. schôdza NR SR - 14.deň - A. dopoludnia
Dátum: 2025-09-30
Poslanec: Jurík, Beáta (PS)
Druh vystúpenia: Vystúpenie v rozprave

Ďakujem za slovo a ďakujem ja za tvoje vystúpenie, kolega Galek. Tak trochu na odľahčenie, lebo ty si spomenul, že tu máme aj analýzu SAV o energopomoci a že očividne jej vláda neverí, pretože sa s ňou nijakým spôsobom neinšpiruje, alebo teda nedáva do praxe to, čo je v nej navrhované a ide naopak na to plošne. Tak ja by som možno navrhla, aby sme určili nejakého splnomocnenca na prešetrenie energetickej chudoby, ktorý by najskôr svojím šrobovákom doma skontroloval radiátory, následne by sme dali tak pol milióna v čase konsolidácie na to, že by sme vytvorili opäť ďalšiu analýzu, aby teda presvedčila aspoň jedného človeka o tom, že či tá energetická chudoba existuje, alebo nie. Lebo takto to očividne tu chodí, že sa doslova kašle na odbornú verejnosť a namiesto toho sa presadzujú veci na základe, ja neviem čoho. Ďakujem.
39. schôdza NR SR - 13.deň - B. popoludní
Dátum: 2025-09-29
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem za slovo, pán predseda. Vladi, opäť veľmi dobrý zámer a veľmi pozitívne vnímam aj tvoju aktivitu ohľadom pupočníkovej krvi a ďakujem ti za ňu. Ale ja by som sa chcela opýtať, že či sa táto tvoja úprava nejak dotkne aj materiálov, ktoré sú distribuované napríklad u gynekológov a týkajúce sa legálnej interrupcie, ktoré sú tam distribuované rôznymi ideologickými organizáciami a sú v rozpore s odporúčaniami presne toho, čo si ty aj hovorila, že nejakých medzinárodných organizácií, ktoré sú relevantné ako WHO a podobne. Tak to iba moja otázka.
39. schôdza NR SR - 13.deň - B. popoludní
Dátum: 2025-09-29
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. Ja len, že v Progresívnom Slovensku, samozrejme, veľmi podporujeme tento tvoj návrh, pretože jednak aj keď si hovorila, že to sú v podstate iba tri eurá, no tak pre niektorých rodičov aj tie iba tri eurá a hlavne aj v situáciách, keď teda, ako si správne spomínala, to môže sa predĺžiť na niekoľko dní alebo týždňov, tak to skutočne môže byť neúnosné, obzvlášť v ekonomickej situácii, v akej momentálne sú aj po dopadoch konsolidácie niektorí rodičia a skutočne nikto z nás by si nemal vyberať, že či bude ten čas so svojím dieťaťom v nemocnici, alebo či druhému dieťaťu napríklad zaplatí na konci mesiaca desiaty. Čiže určite to podporujeme a ďalší ten argument je, že často tí rodičia aj odbremeňujú vlastne personál, nemocničný, tým, tam práve ten čas s deťmi trávia, takže určite toto je veľmi pekná iniciatíva. Ďakujem ti, že stále bojuješ za detských pacientov.
39. schôdza NR SR - 12.deň - A. dopoludnia
Dátum: 2025-09-26
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem za tip, určite to urobím. Pán Hazucha, vy ste sa opýtali, že prečo to robím. No ja si niekedy tiež kladiem túto otázku, ale minule mi na ňu odpovedal pán Hlina a povedal mi, že Boh kázal, že máme veriť v nápravu ľudí. Tak ja možno nejak tak aj keď som neveriaca, tak verím, že by sa vo vás mohlo niečo zobudiť a že by ste mohli podporiť niečo, čo nič nestojí, čo nikomu neubližuje a čo práve naopak niekomu pomôže. Možno som naivná, možno naivná tak nejak ľudsky, možno politicky, ale ja skutočne v toto chcem veriť, aj preto som sa s vami napríklad aj na výbore o tom otvorene rozprávala...
39. schôdza NR SR - 12.deň - A. dopoludnia
Dátum: 2025-09-26
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem pekne za slovo. No ja len žasnem. Dnes sa tu tlieskalo pri zmene ústavy, kde okrem iného ste ju obhajovali aj tým, aby ste zabránili nejakému pseudo kradnutiu identity slovenských deťom a že tu Rusko kradne národnú identitu ukrajinským deťom je vám úplne že jedno. Kolegovia, vy čo ste, akú mieru cynizmu vy máte v sebe, že vy dokážete toto tu obhajovať takýmto spôsobom, to vy neviete ani odsúdiť to, keď jedna krajina unáša deti z inej krajiny a snaží sa ich nejakým spôsobom... (Prerušenie vystúpenia predsedajúcim.) Dubéci, Martin, podpredseda NR SR Pani poslankyňa, len reagujte na pani Jurík, skúste to, skúste plénu ozrejmiť, ako je to napojené na pani poslankyňu Jurík, je to veľmi jednoduché, verím. Mesterová, Zuzana, poslankyňa NR SR Máš úplnú pravdu, Bea, keď hovoríš, že sú cynici, ktorí nevedia pochopiť tému, vidno to aj z reakcií, ktoré následne odzneli vo faktických poznámkach, takže úplne sa stotožňujem s tebou, že teda možno to bol zbytočný pokus, ale skúšať treba, lebo potom by sme stratili nádej. Ďakujem pekne. niečo zobudiť a že by ste mohli podporiť niečo, čo nič nestojí, čo nikomu neubližuje a čo práve naopak niekomu pomôže. Možno som naivná, možno naivná tak nejak ľudsky, možno politicky, ale skutočne ja v toto chcem veriť. Aj preto som sa s vami napríklad aj na výbore o tom otvorene rozprávala. A tu sa sťažujete, že teda, že mali by ste možno chuť reagovať na viac vecí, ale že jednoducho nemáme čas si to vydiskutovať. No môžeme sa k tomu kľudne stretnúť. V pondelok mohli ste sa prihlásiť do rozpravy, kľudne si to vydebatujme a potom sa dohodnime na tom, že v akom, že ako ideme vlastne, čo s tým ideme urobiť, či to ideme podporiť, či ideme vyzvať vládu, či čo vlastne ideme spraviť, ale ja som sa stále nedozvedela, že čo vám tam vlastne vadí. A toto ma veľmi mrzí. Chcete dáta, pán Hazucha? No však ja tam mám dáta, zdroje. Ja na rozdiel od niektorých riaditeľov SIS zdroje uvádzam, nekopírujem, čiže môžete si to tam normálne pozrieť, malými písmenkami je tam napísané, že odkiaľ čo čerpám a potom o tom môžeme jednoducho diskutovať. Takže ja dúfam, že ešte v pondelok budeme mať na to čas a že teraz sa rozídeme trochu sa ukľudniť na víkend a v pondelok budeme mať o tom, budem citovať pána predsedu poslaneckého klubu Richtera, plodnú debatu a že keď sa tu viete zhodnúť na tom, že ako treba pomáhať rodinám, tak sa možno zhodneme aj na tom, že rodiny by mali byť zjednotené. Ďakujem.
20. schôdza NR SR - 1.deň - B. popoludní
Dátum: 2024-09-12
Poslanec: Jaurová, Zora (PS)
Druh vystúpenia: Vystúpenie s faktickou poznámkou

36. Ďakujem, pán predsedajúci, a teda ďakujem kolegovi Dubécimu, že od dnešného rána sme tu teda prvýkrát počuli aj tie spomínané fakty a jak sledujem teraz tú rozpravu, tak zdá sa, že fakty sekajú ako britva. Ja musím povedať, že ja tu od rána sedím a ja s úžasom sledujem to, čo sa tu deje, naozaj. To je normálne že celoslovenský festival argumentačných failov, čo som tu ja zažila od rána. Ja mám pocit, že to má takú úroveň, tento festival, že, pán Gašpar, na to by ste aj nejaké dotácie mohli žiadať. V každom prípade, ja by som chcela reagovať na to, čo kolega Dubéci hovoril o tom, že či takto máme mrhať tu časom. Pretože uvedomte si, že tu 150 dobre zaplatených zákonodarcov a obrovská inštitúcia, ktorou je Národná rada Slovenskej republiky, sa tu celý boží deň zaoberá týmito nezmyslami. Vy sa nebojíte, že tí daňoví poplatníci vám to zrátajú? Lebo oni vám to zrátajú. A oni to zrátajú aj nám, ale my za to nemôžeme. A teda nielen daňoví poplatníci, ale ja teda odkedy viem čítať, čítam bibliu. No ja vám garantujem, že keď budeme stáť všetci raz pred božím súdom, tak tento deň nám vyhodia na oči, ako sme ho zabili, ako sme ho zbytočne strávili, lebo to sa píše v biblii. Tak prosím vás, vykupujte ten čas, ktorý máte, vykupujte ten čas na niečo užitočné a pripájam sa ku kolegovi Dubécimu, že ukončime túto frašku. Ďakujem pekne. (Potlesk.)
15. schôdza NR SR - 12.deň - A. dopoludnia
Dátum: 2024-06-28
Poslanec: Jaurová, Zora (PS)
Druh vystúpenia: Vystúpenie s faktickou poznámkou

116. Ďakujem, pán predsedajúci, a ďakujem aj kolegovi Hajkovi, že pripomenul tento veľmi dôležitý otvorený list, ktorý naozaj podpísali všetky relevantné asociácie a združenia v oblasti audiovízie. To sú organizácie, ktoré združujú všetkých, ktorí sú potenciálni prijímatelia podpory z Audiovizuálneho fondu. Čiže my kladieme a budeme to asi až do konca tejto rozpravy, klásť tú otázku, že kto chcel tento zákon? Kto je to, keď všetci tí, pre ktorých Audiovizuálny fond je, to nechcú? A ono to len ukazuje na to, aký veľmi ohnutý a legislatívne nesprávny je ten proces, ale ukazuje to aj to, že vlastne strana SNS, ktorá teda, bohužiaľ, dostala rezort kultúry, tak podobne ako vtedy, keď pani minister, žiadosť o odvolanie pani ministerky podpísalo 200-tisíc ľudí, a boli tam veľmi významné postavy kultúrneho života, tak pani ministerke to bolo jedno, lebo ona tých ľudí nepozná . A takisto sa obávam, že aj strane SNS je vlastne jedno, že celý ten sektor audiovízie proti tomu protestuje, lebo to nie sú ich ľudia a oni reálne chcú tie peniaze použiť na niečo iné . A ja by som vás len chcela varovať, lebo podľa mňa už tu sa dejú tie veci naozaj spôsobom, kedy sa tú struna napína až na prasknutie, a tá miera frustrácie, ktorú spôsobujete v tom sektore, jedného dňa sa vyleje. A kultúra funguje tak, že ona sa z vás bude smiať naďalej. Budú sa z vás smiať ešte o to viac, o čo ste smiešnejší v týchto svojich snahách, len tá kultúra tu bude, keď tu už vy nebudete. Ďakujem. (Potlesk.)
15. schôdza NR SR - 12.deň - A. dopoludnia
Dátum: 2024-06-28
Poslanec: Jaurová, Zora (PS)
Druh vystúpenia: Vystúpenie s faktickou poznámkou

50. Ďakujem, pán predsedajúci. Ja sa naozaj musím pripojiť k svojim kolegom a predpokladám, že ani vás to teda asi neteší, že Národná rada sa takýmto naozaj hulvátskym spôsobom správa k ľudom, ktorí tu poslancom majú priniesť správy o svojej činnosti. Nerozumiem tomu, aký je vlastne reálny dôvod na to, že Národná rada prerušila rokovanie o správe verejného ochrancu práv, že ste poslali tu domov ďalších štyroch ľudí, riaditeľov významných úradov, ktorých správy sme presunuli už z minulej schôdze, a tí ľudia tu proste čakajú namiesto toho, aby robili svoju prácu. Tá správa ochrancu verejného ochrancu práv obsahovala množstvo vecí, na ktoré by sa dalo reagovať a ktoré boli celkom desivým obrazom o dodržiavaní ľudských práv v tejto krajine, a obávam sa, že my tu naozaj pokračujeme aj týmto podľa mňa veľmi, nemám ani úplne také slušné slovo na to, že, že takýmto naozaj ignorantským a hulvátskym krokom pokračujeme v tom totálne zbabranom procese prijímania celého tohto zákona alebo novely zákona o Audiovizuálnom fonde, pričom už len ten proces samotný by mal byť dôvodom pre všetkých aspoň trocha príčetných poslancov, aby za ten zákon nehlasovali. Ďakujem.
15. schôdza NR SR - 11.deň - B. popoludní
Dátum: 2024-06-27
Poslanec: Jaurová, Zora (PS)
Druh vystúpenia: Vystúpenie s faktickou poznámkou

145. Ďakujem, pán predsedajúci. Ja iba tiež pre záznam podotýkam, že my sa tu rozprávame o nejakom zákone, jeho predkladatelia tu nie sú. Rozprávame sa hlavne o pozmeňovacom návrhu pána poslanca Farkašovského, ten tu tiež nie je, že vlastne prečo tí ľudia predkladajú tie zákony do Národnej rady, keď potom vlastne ešte aj pani ministerka, čo znovu otvorila rozpravu, tu nie je. Ale teda vrátim sa ku kolegyni Števulovej a podľa mňa je veľmi dôležité, že si prečítala aj, aj túto, tento list, lebo ho podpísali naozaj všetky relevantné asociácie, ktoré v audiovízii existujú. To sú všetci tí ľudia, pre ktorých existuje Audiovizuálny fond. A teraz vlastne sa tu deje niečo podobné ako v tej debate o FPU, ale tu je to ešte vypuklejšie, že my sa tu rozprávame o nejakom zákone pre nejaký sektor a celý ten sektor naprieč všetkými profesiami hovorí, že to nechce, že proste nechce ten zákon, že to je niečo, čo im škodí, čo im nerobí dobre. A teraz ja sa pýtam, že čomu to teda má slúžiť, že čomu to má pomôcť? Čo, čo to má zlepšiť? A keďže na toto nedostávam odpovede, tak sa ich snažím tak čítať medzi riadkami, to ma učili v škole a vlastne jediné, čo som počula, je, že aby sa netočili filmy vlastne o vás, že aby sa netočili také filmy ako Únos a Sviňa, čo teda podľa mňa sa tu tieto filmy zbytočne propagujú. A to si myslím, že je málo na to, aby sme urobili takýto legislatívny podvod, lebo nič iné to nie je. Ďakujem. (Potlesk.)
15. schôdza NR SR - 11.deň - B. popoludní
Dátum: 2024-06-27
Poslanec: Jaurová, Zora (PS)
Druh vystúpenia: Vystúpenie s faktickou poznámkou

137. Ďakujem, pán predsedajúci, a ďakujem aj kolegom. Ja vlastne jak som to tu čítala celú tú ságu, tak, toho legislatívneho procesu, tak som si uvedomila, že z toho by bol aj celkom dobrý scenár k filmu, to by sme mohli požiadať aj v Audiovizuálnom fonde o podporu, možnože to bolo cieľom celého tohto procesu. Škoda, že odišiel pán Michelko, lebo naňho som chcela hlavne reagovať a chcela som vlastne povedať, že ja si to aj akože vlastne dosť vážim, že on tu aj tak celý čas sedel, aj včera, aj pani poslankyňa Laššáková, lebo my veľmi dobre vieme, ako tu povedal včera pán Michelko, že komu robia toho fackovacieho panáka a že tieto tzv. poslanecké návrhy sú len mimikry pre niečo, čo vzniklo na ministerstve kultúry a mne je to ako keby úprimne ľúto, že vlastne nejaká koaličná dynamika vás núti k tomu, sa k tomuto prepožičiavať. A pani ministerka tu tak prišla, otvorila druhé čítanie a už tu nie je a zase tu musíte sedieť vy. V každom prípade, pán Michelko hovoril, že my tu nejaké katastrofy kreslíme, no nikto nekreslí žiadne katastrofy, jediné, čo kreslíme, je tá legislatívna katastrofa, ale tú ste ako keby spôsobili vy. A ja mám niekedy pocit naozaj ako kolegyňa Kalmárová hovorila, že to je troška taká katastrofa zdravého rozumu a príčetnosti, že až takto sa dá ten legislatívny proces ohnúť. Ale naozaj by som chcela vedieť, keby to bola jediná vec, ktorú v tejto rozprave sa k nej dopracujeme, že prečo tento zákon vznikol, lebo to v tej rozprave nezaznelo, čo je jeho cieľom, na základe čoho vznikol v tejto podobe a prečo ste ho predložili takto. Ďakujem.